Montasje

Montasje var et norsk band som oppsto etter at trommeslageren Michael Krohn forlot Kjøtt. De fire andre medlemmene, hentet da inn danske Michael Rasmussen på trommer. Krohn deltok imidlertid på en sang på plata, det samme gjorde Holy Toy-trommeslageren Sven Kalmar. Etter plata overtok Ola Snortheim fra DePress trommestikkene.

Musikalsk beveget Montasje seg ytterligere vekk fra punken som hadde vært Kjøtts grunnlag. Fra å ha vært et prototypisk punk-band i starten hadde Kjøtt etter hvert begynt å eksperimentere mer. Dette hadde sammenheng med at Krohns lekne låtskriverstil gradvis ble erstattet av Gaarders mer dystre og eksperimentielle stil, særlig på bandets siste utgivelse «Op». Denne stilen ble ytterligere videreutviklet av Montasje som best kan beskrives som et kunstrock-band. Flere av medlemmene har etter Montasje da også fortsatt med samtidsmusikk.

Bandet gjorde også opptredner i musikkprogrammet "Zikk Zakk" på NRK1.

Medlemmer

 * Helge Gaarder - Vokal
 * Erik Aasheim - Gitar
 * Jøran Rudi - Gitar
 * Per Tro - Bass
 * Michael Rasmussen - Trommer (1982)
 * Ola Snortheim - Trommer (1982-?)

Diskografi

 * Presence! - 1982
 * Bootleg-opptak fra konsert i Kristiansand, 30. april 1982

Eksterne lenker

 * Montasje Jøran Rudis side om Montasje